Anggun C. Sasmi

Anggun Cipta Sasmi (). Anggun iku salah sijiné penyanyi Indonesia kang saiki duwé kawarganegaran Prancis. Anggun iku anak wadon saka Darto Singo, salah sijiné seniman Indonesia, lan Dien Herdina, salah sijiné wong wadon kang isih duwé katurunan Kraton Yogyakarta.

 Karir 
Anggun C Sasmi miwiti kariré kanthi tampil ing panggung Ancol nalika umuré isih pitung taun. Anggun banjur nduwé album dhéwé rong taun sawisé iku. Anggun C Sasmi nggawé albumé kang sepisanan diéwangi musisi Ian Antono. Album kang digawé Anggun C Sasmi iki judhulé Dunia Aku Punya lan digawé nalika taun 1986. Jeneng Anggun C Sasmi banjur misuwur nalika nggawé single Mimpi ing taun 1989. Nalika umuré isih enom, Anggun wis bisa dadi penyanyi rock ing Indonésia lan éntuk bebungah dadi Artis Indonesia Terpopuler 1990 - 1991.

Nalika taun 1994, Anggun C Sasmi lunga saka Indonésia kanggo minangka cita-citané dadi artis taraf internasional. Kanthi diéwangi Erick Benzi, salah sijiné prodhuser gedhé ing Prancis, nalika taun 1997, Anggun C Sasmi bisa nggawé album internasional kang sepisanan. Album iki judhulé Snow on the Sahara ing 33 nagara ing donya kalebu Amérikah Sarékat kang dadi baromoeter musik internasional. Wiwit iku, Anggun bisa nggawé album internasional kang cacahé lima lan direkam ing multi-basa, mligi basa Inggris lan basa Prancis. Anggun C Sasmi uga wis kolaborasi karo akèh artis ing mancanegara, kaya ta Julio Iglesias, Peter Gabriel, lan Pras Michel saka grup The Fugees.selebriti.kapanlagi.com(diundhuh tanggal 30 Agustus 2011) Nalika Juni 1997, Anggun C Sasmi nggawé album kang sepisanan nganggo basa Prancis kang judhulé Au nom de la lune.indonesiantunes.com (diundhuh tanggal 30 September 2011)

Ing taun 2010 Anggun C Sasmi main filem kang judhulé Ces Amours La. Film iku saliyané Anggun, diperanaké uga déning aktris-aktris internasional kaya ta Samuel Labarthe, Dominique Pinon, Jacky Ido, Gilles Lemaire, Judith Magre, Anouk Aimee, Zinedene Soulame, lan liya-liyané.

 Diskografi 

 Album mawa basa Indonesia 
 Dunia Aku Punya (1986)
 Anak Putih Abu Abu (1991)
 Nocturno (1992)
 Anggun C Sasmi.... Lah!!! (1993)
 Yang Hilang (1994)

 Album mawa basa Prancis 
 Au Nom De La Lune (1997)
 Desirs Contraires (2000)
 Luminescence (2005)
 Elevation (2008)

 Album mawa basa Inggris 
 Snow On The Sahara (1998)
 Anggun (1998)
 Chrysalis (2000)
 Oppen Hearts-original sountrack (2002)
 Luminescence (2005)
 Best of (2006)
 Elevation (2008)
 Echoes (2011)[selebriti.kapanlagi.com](diaksès tanggal 30 Agustus 2011)
Aliran musik kang dipilih Anggun saliyané pop ya iku hip hop.[www.indonesiantunes.com](diaksès tanggal 30 Agustus 2011)

 Cathetan sikil 

Kategori:Pamenang Anugrah Musik Indonésia
Kategori:Pangripta lagu Indonésia
Kategori:Penyanyi Indonésia
Kategori:Penyanyi Prancis
Kategori:Wong Jakarta
Kategori:Tokoh Jawa
Kategori:Aktris Internasional
Kategori:Lair 1974